sukhrobnurali/uzbek-legal-corpus huggingface dataset:
JAHON IQTISODIYOTI VA DIPLOMATIYA UNIVERSITETIGA TALABALAR QABUL QILISh TOʻGʻRISIDA
(resolution, 2021-02-22)

Iqtidorli yoshlarni tanlash hamda respublikaning barcha mintaqalari uchun xalqaro siyosiy, iqtisodiy va huquqiy munosabatlar sohasida yuqori malakali mutaxassislar tayyorlash maqsadida Vazirlar Mahkamasi qaror qiladi: 1. Jahon iqtisodiyoti va diplomatiya universitetiga 1993-94 oʻquv yilida qabul qilinadigan talabalar soni 200 nafar qilib belgilansin. 2. Viloyatlarning universitetda 1993-94 oʻquv yilida xalqaro mutaxassis kadrlar tayyorlashga boʻlgan ehtiyojlari maʼlumot uchun qabul qilinsin (ilova qilinmoqda)*. 3. Jahon iqtisodiyoti va diplomatiya universitetiga kirish hujjatlarini qabul qilish muddati Buxoro davlat universiteti bazasida Buxoro, Samarqand, Navoiy, Qashqadaryo va Surxondaryo viloyatlari, Andijon davlat universiteti bazasida Andijon, Namangan va Fargʻona viloyatlari, Urganch davlat universiteti bazasida Xorazm viloyati va Qoraqalpogʻiston Respublikasi abituriyentlari uchun joriy yilning 25-iyuligacha uzaytirilsin. Andijon, Buxoro va Xorazm viloyatlari hokimliklari koʻrsatib oʻtilgan oliy oʻquv yurtlari bazasida abituriyentlarning hujjatlarini qabul qilib olishni tashkil etish uchun tegishli shart-sharoitlar yaratsinlar. 4. Viloyat gazetalarida Jahon iqtisodiyoti va diplomatiya universitetiga talabalar qabul qilishning yangi shartlari eʼlon qilinsin. 5. Oʻzbekiston Respublikasi Vazirlar Mahkamasining 1993-yil 14-iyundagi 283-son qarorining 4 va 6-bandlariga oʻzgarish kiritilib, Jahon iqtisodiyoti va diplomatiya universitetida, zamonaviy kompyuter texnikasini qoʻllagan holda, tegishli fanlar boʻyicha chet (ingliz, fransuz, nemis) tilida maxsus test sinovlari oʻtkazilsin. Test sinovlari joriy yilning 2—6-avgustida Toshkent shahrida Jahon iqtisodiyoti va diplomatiya universiteti bazasida tashkil etilsin. 6. Ijtimoiy adolatni taʼminlash maqsadida ishchilar va qishloq xoʻjaligi sohasi xodimlari oilalariga mansub boʻlgan yetim abituriyentlar uchun imtiyozlar nazarda tutilsin. 7. Viloyatlar hokimlari koʻp bolali oilalarga mansub boʻlgan muhtoj abituriyentlarga Jahon iqtisodiyoti va diplomatiya universitetida test sinovlaridan oʻtish uchun Toshkent shahriga borishda yordam koʻrsatsinlar. 8. Jahon iqtisodiyoti va diplomatiya universiteti talabalar bilan shartnomalar tuzish qoidasini va ularni universitetda oʻqitish bahosini ishlab chiqsin va tasdiqlasin. 9. Oʻzbekiston Respublikasi Vazirlar Mahkamasi huzuridagi Davlat komissiyasi 1993-94 oʻquv yilida Jahon iqtisodiyoti va diplomatiya universitetiga talabalar qabul qilish tartibi toʻgʻrisidagi Nizomni 3 kun muddatda ishlab chiqsin va tasdiqlasin. 10. Mazkur qarorning bajarilishini nazorat qilish Bosh vazir oʻrinbosari Q. Qoraboyev zimmasiga yuklatilsin.
VAZIRLAR MAHKAMASINING 1993 YIL 23 MARTDAGI 152-SON QARORIGA QOʻShIMChALAR KIRITISh TOʻGʻRISIDA
(resolution, 2012-08-28)

Moddiy-texnika resurslari narxlarining oshganligini hisobga olib va dehqon bozorlarini yanada rivojlantirish uchun shart-sharoitlar yaratish maqsadida Vazirlar Mahkamasi qaror qiladi: Vazirlar Mahkamasining “Patta toʻlovlari miqdorlarini belgilash haqida” 1993-yil 23-martdagi 152-son qarori quyidagi mazmundagi band bilan toʻldirilsin: “Qoraqalpogʻiston Respublikasi Vazirlar Kengashiga, viloyatlap va Toshkent shahar hokimliklariga, mahalliy shart-sharoitlarni hisobga olib, bozorlarda, yarmarkalarda va savdo uchun maxsus belgilangan joylarda patta toʻlovlari miqdorlarini qayta koʻrib chiqish huquqi berilsin”.
GERMANIYA FEDERATIV RESPUBLIKASIDA OʻZBEKISTON RESPUBLIKASINING ELCHIXONASINI OCHISH TOʻGʻRISIDA
(resolution, 1993-07-19)

Oʻzbekiston Respublikasi bilan Germaniya Federativ Respublikasi oʻrtasida diplomatik munosabatlar oʻrnatish toʻgʻrisida 1992-yil 6-martdagi Protokolga muvofiq Vazirlar Mahkamasi qaror qiladi: 1. Germaniya Federativ Respublikasining Bonn shahrida Oʻzbekiston Respublikasining Elchixonasi taʼsis etilsin. 2. Elchixonaning 1993-yil uchun shtatlar jadvali va xarajatlar smetasi 1 va 2-ilovalarga* muvofiq tasdiqlansin. 1993-yilga elchixona xodimlari soni 13 kishidan, shulardan diplomatik tarkib — 8 kishidan, texnik tarkib — 5 kishidan iborat qilib belgilansin. Oʻzbekiston Respublikasi Moliya vazirligi 1993-yilga xarajatlar smetasiga muvofiq zarur mablagʻlar ajratsin. 3. Oʻzbekiston Respublikasi Tashqi ishlar vazirligi bir oy muddatda shtatlar jadvaliga muvofiq Elchixonani xodimlar bilan toʻldirish uchun nomzodlar boʻyicha takliflar kiritsin. 4. “Oʻzshartnomasavdo” va “Oʻzbeksavdo” davlat uyushmalari Tashqi ishlar vazirligining buyurtmanomalariga binoan Oʻzbekiston Respublikasining Germaniya Federativ Respublikasidagi Elchixonasi uchun belgilangan tartibda moddiy-texnika resurslari, jihozlar, asbob-uskunalar ajratsinlar. 5. Oʻzbekiston Respublikasining Germaniya Federativ Respublikasidagi Elchisi maishiy, tibbiy va transport xizmati koʻrsatish sharoitlari boʻyicha Oʻzbekiston Respublikasi vaziriga tenglashtirilsin.
UY-JOY FONDIGA XIZMAT KOʻRSATISh VA UNI SAqLASh UChUN HISOB-KITOBLARNING KONTRAKT (ShARTNOMA) TIZIMIGA OʻTISh TOʻGʻRISIDA
(resolution, 2005-05-18)

“Oʻzbekiston Respublikasida kommunal xizmat koʻrsatishni boshqarishni takomillashtirish toʻgʻrisida” 1993-yil 15-iyuldagi Farmonga va “Davlat uy-joy fondini xususiylashtirish toʻgʻrisida”gi Oʻzbekiston Respublikasi Qonuniga muvofiq Vazirlar Mahkamasi qaror qiladi: 5. Oʻzbekiston Respublikasi Kommunal xizmat koʻrsatish vazirligi ikki oy muddatda Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda, uy-joy fondining toʻliqlik va shinamlik darajasiga, shuningdek, uyning toifasiga, qulayliklar mavjudligiga va xizmat koʻrsatish sifatiga koʻra, umumiy maydonning 1 kv. metri uchun haq toʻlash tarifini aniqlash tartibini ishlab chiqsin va tasdiqlasin. Qopaqalpogʻiston Respublikasi Vazirlar Kengashiga, viloyatlar va Toshkent shahar hokimliklariga ushbu Tartib asosida umumiy maydonning bir kvadrat metri uchun haq toʻlash boʻyicha aniq stavkalarni belgilash huquqi berilsin. 6. Kvartira haqi toʻlash boʻyicha Fuqarolarning ayrim toifalari uchun hozirgi vaqtda amalda boʻlgan imtiyozlar saqlab qolinsin, tariflardagi tafovut budjet manbalari, shuningdek, uy-joy fondining kimga qarashli ekanligiga koʻra, korxonalar va tashkilotlarning mablagʻlari hisobiga uy-joylardan foydalanish tashkilotlariga toʻlansin. 11. OʻzSSR MIK va XKSning “Kvartira haqi hamda shaharlarda va shahar tipidagi posyolkalarda uy-joylardan foydalanishni tartibga solishga doir chora-tadbirlar toʻgʻrisida” 1927 yil 26-maydagi 63-son, OʻzSSR XKSning 1945-yil 31-dekabrdagi 2078-son qarorlari keyingi oʻzgarishlari bilan birga oʻz kuchini yoʻqotgan deb hisoblansin. 12. Mazkur qarorning bajarilishini nazorat qilish Bosh vazir oʻrinbosari oʻrtoq K. N. Toʻlaganov zimmasiga yuklatilsin.
AHOLIGA SOTILADIGAN TABIIY VA SUYuLTIRILGAN GAZ, AVTOBENZIN VA KOʻMIRNING ChAKANA NARXLARINI QAYTA KOʻRIB ChIQISh TOʻGʻRISIDA
(resolution, 1994-01-27)

Aholiga sotiladigan yonilgʻini ishlab chiqarish xarajatlarining qimmatlashuvi munosabati bilan hamda xalq xoʻjaligi tarmoqlari ishlarining barqarorligini taʼminlash maqsadida Vazirlar Mahkamasi qaror qiladi: 1. 1993-yilning 20-iyulidan boshlab aholiga sotiladigan tabiiy va suyultirilgan gaz, avtobenzin va koʻmirning cheklangan chakana narxlari ilovaga muvofiq belgilansin. 2. Oʻzbekiston Respublikasi Moliya vazirligi tabiiy va suyultirilgan gaz, avtobenzinning yangi chakana narxlari preyskurantlarini tasdiqlasin hamda ularning barcha manfaatdor vazirliklar, idoralar, korxonalar va tashkilotlarga oʻz vaqtida yetkazilishini taʼminlasin. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari koʻmirning chakana narxlari preyskurantlarini ilovaga muvofiq tasdiqlasinlar. 4. Mulkchilikning barcha shakllaridagi korxona va tashkilotlar 1993-yilning 20-iyuligacha boʻlgan holatga koʻra suyultirilgan gaz, avtobenzin va koʻmirning qoldiq miqdorlarini qayta baholab chiqsinlar, qayta baholash summasini oʻzlarining aylanma mablagʻlapini toʻldirishga yoʻnaltirsinlar. 5. Tabiiy va suyultirilgan gaz, avtobenzin va koʻmirning Vazirlar Mahkamasining 1993-yil 27-maydagi 258-son qarori bilan tasdiqlangan chakana narxlarning cheklangan miqdorlari bekor qilinsin. Ana shu qaror 3-bandining amal qilishi saqlab qolinsin. Oʻlchov birligi ‎ Chakana narxi, bir ‎birlik soʻm ‎ Tabiiy gaz ‎‎‎ 1000 m3 500‎ Suyultirilgan gaz ‎‎‎ kg‎ 60‎ Koʻmir ‎‎‎ tn‎ 6000‎ Avtobenzin ‎‎‎ litr‎ 120‎
OʻZBEKISTON RESPUBLIKASIDA KOMMUNAL XIZMAT KOʻRSATIShNI BOShQARIShNI TAKOMILLAShTIRISh TOʻGʻRISIDA
(decree, 2020-09-28)

Uy-joylarni xususiylashtirish va bozor munosabatlariga oʻtish sharoitida respublika kommunal xizmatlari ishini takomillashtirish, koʻrsatiladigan kommunal xizmatlar sifati uchun mahalliy hokimiyat va boshqaruv organlarining roli va masʼuliyatini oshirish maqsadida: 4. 1994-yilning 1-yanvarigacha mulk egalari bilan uy-joylarni ijaraga oluvchilar va kommunal-foydalanish tashkilotlari oʻrtasidagi munosabatlarni hisob-kitoblarning shartnomaviy tizimiga oʻtkazish zarur deb hisoblansin. Aholining kam taʼminlangan tabaqalarini va koʻp bolali oilalarni ijtimoiy himoya qilishni nazarda tutgan holda, ularga davlat dotatsiyalarining asta-sekin, bosqichma-bosqich kamaytirilishini inobatga olib, uy-joy fondini saqlash, undan foydalanish va kommunal xizmatlarga davlat tomonidan beriladigan bunday mablagʻlar saqlab qolinsin. 5. Oʻzbekiston Respublikasi Vazirlar Mahkamasi oʻn kun muddat ichida Kommunal xizmat koʻrsatish vazirligi faoliyatini tashkil etish hamda uy-joy fondiga xizmat koʻrsatish va uni saqlash uchun hisob-kitoblarning shartnomaviy tizimini joriy etish masalalariga doir qaror qabul qilsin.
“Toshshaharyoʻlovchitrans” davlat uyushmasidan “Oʻzavtotrans” korporatsiyasiga avtobuslar olib berish toʻgʻrisida
(resolution, 2021-02-22)

Vazirlar Mahkamasi qaror qiladi: Oʻzbekiston Respublikasida yoʻlovchi tashish transporti ishini yanada takomillashtirish va yaxshilash maqsadida “Toshshaharyoʻlovchitrans” davlat uyushmasidan istisno tariqasida (hisobdan chiqarish rejasi hisobiga) shahar yoʻnalishlarida foydalanilganda samara bermaydigan 20 ta “PAZ”, 10 ta “LIAZ”, 30 ta “LAZ-695” avtobuslari “Oʻzavtotrans” korporatsiyasi tasarrufiga toʻlovlarsiz olib berilsin.
BARTER ASOSIDA AMALGA OSHIRILADIGAN EKSPORT-IMPORT OPERATSIYALARI BOʻYICHA TARTIB BUZILISHLARI VA SUIISTEʼMOLLIKLARGA CHEK QOʻYISH TOʻGʻRISIDA
(decree, 2022-04-13)

Jahon bozoridagi ahvolni oʻrganish va Oʻzbekiston Respublikasi Tashqi iqtisodiy aloqalar vazirligi roʻyxatga olgan amaldagi barter shartnomalarini tahlil qilish tovar ayirboshlash operatsiyalari asosida yetkazib berilayotgan va xarid qilinayotgan tovarlarning qiymat jihatdan tengligi qoʻpol ravishda buzilayotganligidan dalolat beradi. Koʻpgina hollarda Oʻzbekistondan yetkazilib berilayotgan strategik mahsulot va xomashyo: paxta tolasi, rangli metallar, azot va fosfat oʻgʻitlarining narxi yashirincha arzonlashtirilganligi hisobiga respublikaga gilamlar, sigaretalar, spirtli ichimliklar va shu singari mollar oshirilgan narxda olib kelinmoqda. Bunday barter operatsiyalarini amalga oshirishda tashqi iqtisodiy faoliyat qatnashchilarining manfaatdorligi ularning soliqlarni toʻlashdan oʻzlarini chetga olish, baʼzan valyutada olingan foydaning bir qismini yashirish, jumladan qonunni buzib, Oʻzbekiston iqtisodiyoti, korxona va xoʻjalik mehnat jamoasining manfaatlariga ziyon yetkazgan holda eng koʻp foyda olish istagi bilan ham ragʻbatlantirilmoqda. Bularning hammasi Oʻzbekistonning eksport xomashyo zaxiralaridan nooqilona foydalanishiga, tashqi bozorlarda ularning narxi keskin pasayishiga, respublikaga valyuta tushumlari cheklanishiga va jiddiy suiisteʼmolliklarga olib keladi. Yuqorida bayon etilganlar munosabati bilan: 1. 1993-yilning 16-iyulidan valyutasiz asosda eksport-import barter operatsiyalarini amalga oshirish uchun shartnomalar tuzish taqiqlanadi. Belgilab qoʻyilsinki, barter asosida eksport-import operatsiyalari Vazirlar Mahkamasining qarorlariga koʻra hukumatlararo bitimlar doirasida amalga oshirilishi mumkin. 3. Oʻzbekiston Respublikasi Vazirlar Mahkamasi: oʻn kun muddat ichida barter operatsiyalari boʻyicha respublikaga olib kelinadigan tovarlar va mahsulot roʻyxatini aniqlasin. Ular yuzasidan shartnomalar tuzish tartibini va bajarilishi boʻyicha nazoratni belgilasin; oʻn kun ichida amaldagi barter shartnomalarini tugallash tartibini belgilasin; bir oy muddat davomida hukumatning ilgari qabul qilingan qarorlarini ushbu Farmonga muvofiqlashtirilsin. 4. Vazirliklar va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining rahbarlari mazkur Farmon qoidalari ogʻishmay bajarilishini taʼminlovchi zarur choralar koʻrsinlar.
OʻZBEKISTON RESPUBLIKASI SUDYALARINI, ADLIYA ORGANLARI XODIMLARINI IJTIMOIY HIMOYA QILISHNI KUCHAYTIRISH TOʻGʻRISIDA
(resolution, 2023-04-10)

Sudyalarni, adliya organlari xodimlarini ijtimoiy himoya qilish, bu organlarni yuqori malakali mutaxassislar bilan toʻldirish hamda mehnatga haq toʻlash darajasini tabaqali baravarlashtirish maqsadida Vazirlar Mahkamasi qaror qiladi: 1. Quyidagilar: malaka darajalari uchun sudyalarning lavozim maoshlariga qoʻshiladigan qoʻshimcha haq miqdorlari 1-ilovaga muvofiq; sudlar va adliya organlari va muassasalarining malaka darajalari va martaba darajalariga ega boʻlgan xodimlariga uzoq muddat xizmat qilganligi uchun beriladigan har oylik ustama haq miqdorlari 3-ilovaga muvofiq; martaba darajalari uchun sudlar va adliya organlari va muassasalari xodimlarining lavozim maoshlariga qoʻshiladigan qoʻshimcha haq miqdorlari 4-ilovaga muvofiq tasdiqlansin. 3. Vazirlar Mahkamasining 1992-yil 12-noyabrdagi 523-son qaroriga 5-ilova, Vazirlar Mahkamasining 1992-yil 26-dekabrdagi 589-son qaroriga 19, 24-ilovalar va Vazirlar Mahkamasining 1992-yil 24-yanvardagi 33-son qaroriga 12-ilova oʻz kuchini yoʻqotgan deb hisoblansin. Mazkur qaror 1993-yil 1-iyuldan boshlab amalga kiritilsin. Lavozimlarning nomi Lavozim maoshlariga qoʻshiladigan qoʻshimcha haq miqdori (foizlarda) 5-malaka darajasiga ega boʻlgan sudya 24 4-malaka darajasiga ega boʻlgan sudya 28 3-malaka darajasiga ega boʻlgan sudya 32 2-malaka darajasiga ega boʻlgan sudya 36 1-malaka darajasiga ega boʻlgan sudya 40 Oliy malaka darajasiga ega boʻlgan sudya 50 Sud va adliya organlari va muassasalaridagi umumiy ish staji: 2 yildan 5 yilgacha boʻlganda — 5 % 5 yildan 10 yilgacha boʻlganda — 10 % 10 yildan 15 yilgacha boʻlganda — 15 % 15 yildan 20 yilgacha boʻlganda — 20 % 20 yildan 25 yilgacha boʻlganda — 25 % 25 yildan 30 yilgacha boʻlganda — 30 % 30 yildan ortiq boʻlganda — 40 % Nomi Lavozim maoshlariga nisbatan foizlarda qoʻshimcha haq miqdori 3-darajali yurist 20 2-darajali yurist 24 1-darajali yurist 28 3-darajali adliya maslahatchisi 32 2-darajali adliya maslahatchisi 36 1-darajali adliya maslahatchisi 40 3-darajali davlat adliya maslahatchisi 44 2-darajali davlat adliya maslahatchisi 47 1-darajali davlat adliya maslahatchisi 50 Haqiqiy davlat adliya maslahatchisi 50
YAKKA TARTIBDA UY-JOY QURUVChILARNI VA UY-JOYQURILISh KOOPERATIVLARI AʼZOLARINI IJTIMOIY HIMOYA QILISh BOʻYIChA QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Yakka tartibdagi va kooperativ uy-joy qurilishini kengaytirish hamda yanada rivojlantirish va respublika aholisining muayyan qismini ijtimoiy himoya qilish maqsadida Vazirlar Mahkamasi qaror qiladi: 1. Oʻzbekiston Respublikasi Markaziy banki, “Oʻzsanoatqurilishbanki”, “Oʻzdehqonchiliksanoatbank”, “Oʻzjagʻarmabank” va boshqa tijorat banklariga 1993-yildan boshlab, kredit resurslarini shakllantirishda yakka tartibda va kooperativ uy-joylar qurish, fuqarolar tomonidan hovli binolari boʻlgan uy-joylarni sotib olish, uy (kvartira)larni asosli tuzatish, gazlashtirish, uy-joylarni suv va kanalizatsiya bilan taʼminlash, bogʻ uylari sotib olish va qurish, bogʻ maydonlarini obodonlashtirishga kreditlardan foydalanganlik uchun toʻlovni 20 foizdan koʻp boʻlmagan miqdorda belgilash tavsiya etilsin. Maʼlumot uchun qabul qilinsinki, Oʻzbekiston Respublikasi Markaziy banki tomonidan aholining kapital mablagʻlarini uzoq muddatli kreditlash va pul bilan taʼminlash toʻgʻrisida Qoidalar ishlab chiqilgan, ularda uy-joy-qurilish kooperativi aʼzolari uchun kvartiralar qiymatining 90 foizi miqdorida (ish haqining 240 ta eng kam okladi), yakka tartibda quruvchilar uchun uy qiymatining 75 foizi miqdorida (ish haqining 200 ta eng kam okladi) kredit berish koʻzda tutilgan. Ulugʻ Vatan urushi qatnashchilariga va ularga tenglashtirilgan shaxslarga kreditlardan foydalanganlik uchun foiz toʻlovlarisiz ssudalar berilsin. 2. Oʻzbekiston Respublikasi Hukumatining qarorlari bilan uy-joy-qurilish kooperativlari uchun uy-joy sharoitlarini yaxshilashga muhtoj boʻlgan fuqarolarni hisobga olish uchun uy-joy maydoni va uy-joy maydoni (kvartiralar)ning umumiy kattaligi meʼyorlariga doir belgilangan cheklashlar olib tashlansin. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, vazirliklar, idoralar, korporatsiyalar, konsernlar, uyushmalar, korxonalar va tashkilotlar yakka tartibda uy-joy quruvchilarga va uy-joy qurish kooperativlariga yer maydonlari, moddiy resurslar ajratishda, muhandislik kommunikatsiyalari bilan taʼminlashda yordam koʻrsatsinlar.
JAMGʻARMA BANKI MUASSASALARIDA OMONATNING YaNGI TURINI JORIY ETISh TOʻGʻRISIDA
(resolution, 2021-02-22)

Fuqarolarning Oʻzbekiston Respublikasi jamgʻapma banki muassasalarida pul mablagʻlarini saqlashdan manfaatdorligini oshirish va aholini ijtimoiy himoya qilishni kuchaytirish maqsadida Vazirlar Mahkamasi qaror qiladi: 1. 1993-yil 1-iyuldan boshlab aholining pul daromadlarini ular boʻyicha yiliga 80 foiz miqdorda daromad toʻlagan holda 1 yil muddatga omonatlarning depozit schyotlariga qabul qilish joriy etilsin. 2. Depozit schyot boʻyicha omonatning eng oz miqdori 100 ming soʻm etib belgilansin. 3. Aholining depozit schyotlarga qabul qilingan pul mablagʻlari qisqa muddatli kredit resurslari sifatida tijorat banklari muassasalarida joylashtirilsin va mulkchilikning barcha shakllaridagi xoʻjalik yurituvchi subyektlarga shartnoma asosida berilsin. 4. “Oʻzjamgʻarmabank” depozit omonatlar boʻyicha operatsiyalarni amalga oshirish qoidalarini hamda ularni tijorat banklarida va xoʻjalik organlarida joylashtirish tartibini 5 kun muddatda ishlab chiqsin. 5. Barcha tijorat banklariga omonatlarning shunga oʻxshash turini joriy qilish tavsiya etilsin.
OʻZBEKISTON RESPUBLIKASINING IQTISODIY MANFAATLARINI VA AHOLINI IJTIMOIY HIMOYA QILIShNI TAʼMINLASh BOʻYIChA KEChIKTIRIB BOʻLMAYDIGAN ChORA-TADBIRLAR TOʻGʻRISIDA
(resolution, 2022-07-22)

MDH mamlakatlaridagi pulning qadrsizlanishi sharoitlarida respublikaning iqtisodiy manfaatlarini va aholini ijtimoiy himoya qilishni taʼminlash maqsadida Vazirlar Mahkamasi qaror qiladi: 1. Respublika bank muassasalari Oʻzbekiston Respublikasi Vazirlar Mahkamasining “Pul muomalasini barqarorlashtirish boʻyicha kechiktirib boʻlmaydigan choralar toʻgʻrisida” 1992-yil 6-apreldagi 166-son qarori bilan belgilangan naqd pul berishdagi cheklashlarni olib tashlasinlar. 5. Bank muassasalari, savdo tashkilotlari Oʻzbekiston Respublikasi tashqarisida berilgan hisob cheklari, sertifikatlar va boshqa qiymatli qogʻozlarni qabul qilmasinlar, shuningdek, sobiq Ittifoqning boshqa davlatlari hududida topshirilgan qishloq xoʻjaligi mahsulotlari uchun fuqarolarning omonatlariga pul oʻtkazmasinlar. 7. Oʻzbekiston Respublikasi Vazirlar Mahkamasining 1992-yil 6-apreldagi 166-son, 1993-yil 18-yanvardagi 39-son qarorlari, respublika Vazirlar Mahkamasining 1992-yil 3-dekabrdagi 565-son qarori 1-bandining birinchi xatboshi va 2-bandi, Vazirlar Mahkamasining 1993-yil 5-maydagi 204-son qarori 1-bandining ikkinchi xatboshi oʻz kuchini yoʻqotgan deb hisoblansin.
OʻZBEKISTON RESPUBLIKASI MOLIYA VAZIRLIGIDA, MARKAZIY BANKIDA VA TAShQI IQTISODIY FAOLIYAT MILLIY BANKIDA KONSULTANTLAR LAVOZIMINI JORIY ETISh TOʻGʻRISIDA
(resolution, 2022-06-10)

Vazirlar Mahkamasi qapop qiladi: 1. Moliya vaziriga Markaziy bank Boshqaruvi raisiga va Tashqi iqtisodiy faoliyat milliy banki Boshqaruvi raisiga shtat jadvaliga 3 nafardan konsultant lavozimini kiritishga ruxsat berilsin. 2. Belgilab qoʻyilsinki, qayd etib oʻtilgan lavozimlarga, odatda, tajribali iqtisodiyotchilardan, moliyachilardan va bank muassasalarining amaliyotchi xodimlari sirasidan boʻlgan chet ellik mutaxassislar taklif etiladi. Vazirlik va banklarning rahbarlariga konsultantlar mehnatiga shartnoma asosida haq toʻlashga, zarur hollarda esa valyuta bilan ham haq toʻlashga ruxsat berilsin.
“OʻZDAVMETALLKONSERN”NING KON-RUDA KORXONALARINI RIVOJLANTIRISh TOʻGʻRISIDA
(resolution, 2021-02-22)

Metallurgiya sanoati korxonalarini rivojlantirish Konsepsiyasiga muvofiq hamda Ingichka kon boshqarmasi va Qoʻytosh volfram koni ishlab chiqarish quvvatlaridan yanada toʻlaroq foydalanish, volfram konsentratini barqaror ishlab chiqarishni taʼminlash, shuningdek, Ingichka (Samarqand viloyati) va Qoʻytosh (Jizzax viloyati) shaharchalarining ijtimoiy-ishlab chiqarish sohasini rivojlantirish maqsadida Vazirlar Mahkamasi qaror qiladi: 1. “Oʻzdavmetallkonsern” manfaatdor tashkilotlar bilan birgalikda 1993—1997-yillarda 422 mln soʻm miqdoridagi kredit resurslari hamda 3083 mln soʻm miqdoridagi markazlashtirilgan manbalar hisobiga Ingichka kon boshqarmasi va Qoʻytosh volfram koni obyektlari qurilishini ilovaga* muvofiq belgilangan muddatlarda taʼminlasin. Markaziy bankka 1993-yilda “Oʻzsanoatqurilishbank”ka yiliga 5 foizli toʻlov bilan, Ingichka kon boshqarmasi va Qoʻytosh volfram koniga shaxtalar qurish uchun zarur boʻlgan 422 mln soʻm miqdorida kredit resurslari berish tavsiya etilsin. Ingichka kon boshqarmasiga va Qoʻytosh volfram koniga ayni bir vaqtda, ilovaga muvofiq, obyektlarni loyihalashga va qurishga hamda qurilish-montaj ishlari uchun haq toʻlashni haqiqatda bajarilgan ish hajmlari boʻyicha amalga oshirishga ruxsat etilsin. 2. “Oʻzistiqbolstat” davlat qoʻmitasi va Oʻzbekiston Respublikasi Moliya vazirligi har yili kapital qurilish rejalaridan ilovada koʻrsatilgan obyektlarni markazlashtirilgan manbalar hisobiga qurishni nazarda tutsinlar. 3. Ingichka kon boshqarmasining va Qoʻytosh volfram konining moliya-iqtisodiy ahvolini yaxshilash hamda Ingichka va Qoʻytosh shaharchalari ijtimoiy soha obyektlarining bir maromda ishlashini taʼminlash maqsadida: 1993—1997-yillarda koʻrsatib oʻtilgan korxonalarga amortizatsiya ajratmalarining butun summasini qoldirishga hamda ularni resurs toʻlovlarini toʻlashdan va budjetdan tashqari “Mineral xomashyo bazasini qayta tiklash” jamgʻapmaciga ajratmalardan ozod qilishga ruxsat etilsin; 1993-yilda Ingichka kon boshqarmasiga va Qoʻytosh koniga, ularning ish faoliyatini taʼminlash uchun, taqdim etilgan hisob-kitoblarga muvofiq respublika budjetidan 500 mln. soʻm miqdorida bir yoʻla moliyaviy yordam puli ajratilsin. 4. Oʻzbekiston Respublikasi Davlat tabiatni muhofaza qilish qoʻmitasi ilovaga muvofiq obyektlar qurilishi loyihalarini tezkorlik bilan va oʻz vaqtida ekspertizadan oʻtkazishni taʼminlasin. 5. “Oʻzshartnomasavdo” davlat uyushmasi qurilish davri uchun 1993—1997-yillarda Ingichka kon boshqarmasiga va Qoʻytosh volfram koniga moddiy resurslarning kvotalanadigan turlarini ajratishni nazarda tutsin, shuningdek, ularni, yetkazib beruvchi zavodlar shartlari boʻyicha, toʻgʻridan toʻgʻri shartnomalarga binoan yetkazib berishga koʻmaklashsin. 6. Samarqand va Jizzax viloyatlarining hokimliklari Ingichka kon boshqarmasi hamda Qoʻytosh volfram koni bilan birgalikda, mahalliy xomashyodan foydalangan holda, xalq isteʼmol tovarlari ishlab chiqaradigan kichik korxonalar shoxobchalarini tashkil etsinlar. 7. Ushbu qarorning bajarilishini nazorat qilish Bosh vazir oʻrinbosari oʻrtoq A.N. Voznenko zimmasiga yuklatilsin.